Tormod Lingeberg

Tormod Lingeberg (født 30. mai 1955 i Levanger) er en norsk sportsjournalist og idrettsleder.

Han tok artium ved engelsklinjen ved Levanger videregående skole i 1974 og eksamen ved Levanger lærerskole i 1977. Han ble deretter ansatt som journalist i Trønder-Avisa. Han ble vaktsjef på desken i 1992.

Han har hatt flere verv i idretten i Levanger og Nord-Trøndelag. Han har også gjort seg bemerket som tilskuer til engelsk fotball med Arsenal FC som favorittlag. Han er medforfatter av Hvem hva hvors sport-spørrebok, utgitt i 1999.

Lingeberg var formann i Levanger Unge Høyre 1972–1973 og formann i Nord-Trøndelag Unge Høyre 1976–1977.

Referanser 

Journalister i norske lokalaviser
Høyre-politikere i Nord-Trøndelag
Tillitsvalgte i Unge Høyre
Personer fra Levanger kommune